Diari Oficial de la Generalitat Valenciana


Sumari del DOGV 5002, del 10-05-2005 (2005/4226)

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Treball i Afers Socials i la Conselleria de Benestar Social de la Generalitat Valenciana per a la realització d'actuacions encaminades al desenvolupament del Pla del Voluntariat 2001-2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4226


Data del document
:   19-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * voluntariat social
    * administració central
    * cooperació administrativa

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Treball i Afers Socials i la Conselleria de Benestar Social de la Generalitat Valenciana per a la realització d'actuacions encaminades al desenvolupament del Pla del Voluntariat 2001-2004. [2005/X4226]
  
Subscrit, després de la tramitació prèvia reglamentària, entre el Ministeri de Treball i Afers Socials i la Conselleria de Benestar Social de la Generalitat Valenciana, el 30 de desembre de 2004, un Conveni de col·laboració per a la realització d'actuacions encaminades al desenvolupament del Pla del Voluntariat 2001-2004, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0183/2005, i que figura com a annex d'esta resolució.
  
València, 19 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI DE COL·LABORACIÓ ENTRE EL MINISTERI DE TREBALL I ASSUMPTES SOCIALS I LA CONSELLERIA DE BENESTAR SOCIAL DE LA GENERALITAT VALENCIANA PER A LA REALITZACIÓ D'ACTUACIONS ENCAMINADES AL DESENVOLUPAMENT DEL PLA DEL VOLUNTARIAT 2001-2004
  
Madrid, 30 de desembre de 2004
  
Reunits:
  
D'una part, l'Excm. Ministre de Treball i Assumptes Socials, Sr. Jesús Caldera Sánchez-Capitán, nomenat per Reial Decret 558/2004, de 17 d'abril (Boletín Oficial del Estado número 94, de 18 d'abril del 2004), en nom i representació de l'administració general de l'Estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, (Boletín Oficial del Estado número 12, del dia 14 de gener de 1999), sobre competència per a realitzar convenis de col·laboració amb les comunitats autònomes.
  
I d'una altra part, l'Honorable consellera de Benestar Social, Sra. Alicia de Miguel García, d'acord amb els decrets 5/2003, de 20 de juny, i 7/2004, de 27 d'agost, del president de la Generalitat Valenciana, trobant-se autoritzada per a la firma del present Conveni per acord adoptat el 15 d'octubre de 2004, pel Consell de la Generalitat Valenciana, d'acord amb l'article 21 de la Llei 5/1983, de 30 de desembre, de Govern Valencià i l'article 54 bis b) del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.
  
Les dos parts es reconeixen mútua capacitat per a obligar-se i convindre i
  
Manifesten.
  
Primer. Que el Ministeri de Treball i Assumptes Socials, com a impulsor i coordinador de la política de voluntariat social del Govern té prevista la realització de diverses activitats durant l'any 2004 a fi de desenvolupar el Pla del Voluntariat 2001-2004, aprovat pel Consell de Ministres en la reunió del dia 22 de juny del 2001.
  
Segon. Que la Conselleria de Benestar Social de la Generalitat Valenciana té assumides competències en matèria de voluntariat social i està interessada a col·laborar en el desenvolupament del Pla del Voluntariat 2001-2004, com va posar de manifest, donant-li el seu suport, en la Conferència Sectorial d'Assumptes Socials realitzada el dia 21 de maig del 2001.
  
Tercer. Que, d'acord amb el que establix la regla quarta de l'apartat dos de l'article 153 del text refós de la Llei General Pressupostària, en la redacció donada a este per la Llei 13/1996, de 30 de desembre, de Mesures Fiscals, Administratives i d'Orde Social, esta col·laboració pot articular-se a través de la subscripció del corresponent conveni.
  
Per això, ambdós parts, d'acord amb el que disposa l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999), acorden subscriure el present Conveni de Col·laboració, d'acord amb les següents
  
Clàusules:
  
Primera. El present Conveni té com a objecte la col·laboració entre el Ministeri de Treball i Assumptes Socials i la Conselleria de Benestar Social de la Generalitat Valenciana, per al desenvolupament dels projectes que s'indiquen en l'annex que acompanya este Conveni, a fi de donar execució a les actuacions previstes en el Pla del Voluntariat 2001-2004.
  
Segona. La Conselleria de Benestar Social de la Generalitat Valenciana desenvoluparà els programes i les activitats a què fa referència la clàusula anterior, per si sola o en col·laboració amb altres entitats públiques i privades interessades a coadjuvar en el desenvolupament del Pla.
  
Tercera. La Conselleria de Benestar Social de la Generalitat Valenciana aportarà, almenys, una dotació econòmica de la mateixa quantia que l'aportada pel Ministeri de Treball i Assumptes Socials, per a fer front als costos dels corresponents projectes i activitats, dotació que, per a l'exercici 2004, és de 313.953,01 euros, a càrrec de l'aplicació pressupostària de la Comunitat Autònoma 68.10.86.2140.521.10.0.
  
Quarta. El Ministeri de Treball i Assumptes Socials, a càrrec de la seua dotació pressupostària 19.04 313L 458 per a l'exercici 2004, aportarà la quantitat de 313.953,01 euros, com a participació en la realització dels esmentats projectes i activitats.
  
Quinta. Després de la firma del present Conveni, el Ministeri de Treball i Assumptes Socials procedirà a transferir a la Conselleria de Benestar Social de la Generalitat Valenciana la quantitat prevista en la clàusula quarta d'este conveni o la que reste per transferir en este moment fins la dita quantitat, si s'haguera efectuat anteriorment la transferència d'algunes quantitats a l'empara del que preveu l'Acord del Consell de Ministres del dia 16 de juliol del 2004 (BOE del 13 d'agost).
  
Sexta. La Conselleria de Benestar Social de la Generalitat Valenciana haurà:
  
a) Aplicar els fons previstos en les clàusules tercera i quarta als gastos corresponents a l'execució i el desenvolupament dels projectes previstos en l'annex a este Conveni de Col·laboració.
  
b) Informar sobre el contingut i les característiques d'estos i proporcionar al Ministeri de Treball i Assumptes Socials la informació que demane en relació amb el present Conveni.
  
c) Elaborar els documents necessaris que permeten recollir les dades tècniques sobre els projectes i les activitats finançades.
  
d) Remetre, abans del 31 de març del 2005, un estat d'execució de l'exercici, tot indicant les quanties totals de compromisos de crèdits, les obligacions reconegudes i els pagaments realitzats, d'acord amb el que disposa l'article 86, apartat 2, regla sexta, de la Llei 47/2003, de 26 de novembre, General Pressupostària.
  
e) Comunicar qualsevol proposta de modificació que poguera sorgir en el desplegament i l'execució dels projectes i les activitats, tant les referides al contingut com a la forma, terminis d'execució, etc, a fi d'acordar conjuntament amb el Ministeri, l'acceptació expressa de qualsevol variació en el desenvolupament dels projectes.
  
Qualsevol proposta de modificació haurà d'estar prou motivada i haurà de plantejar-se amb caràcter immediat a l'aparició de les circumstàncies que la justifiquen i sempre amb anterioritat al moment en què finalitze el termini d'execució del projecte o activitat de què es tracte.
  
Sèptima. La Comunitat Autònoma elaborarà, al finalitzar la vigència del Conveni, una Memòria Financera i Tècnica de cada projecte o activitat que reculla, almenys, els punts següents:
  
- Data de posada en marxa i de realització
  
- Activitats realitzades
  
- Resultats obtinguts
  
- Dades estadístiques
  
- Informació econòmica
  
- Recursos utilitzats
  
- Altres col·laboracions obtingudes
  
- Dificultats i propostes
  
- Valoració del projecte o activitat
  
Octava. Per al seguiment del present Conveni, la Conselleria de Benestar Social a través de la Generalitat Valenciana designarà un representant en la Comissió de Seguiment del Pla del Voluntariat formada per representants del Ministeri de Treball i Assumptes Socials i un representant per cada una de les comunitats/ciutats autònomes que firmen els corresponents convenis de col·laboració.
  
La Comissió de Seguiment tindrà com a funcions vetlar pel compliment del que establixen els convenis, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i els informes necessaris per a l'execució, el seguiment i l'avaluació dels projectes i de les activitats.
  
Els representants del Ministeri seran designats pel/ la director/a general de Servicis Socials i Dependència i el representant de la Comunitat Autònoma pel/la director/a general competent.
  
Novena. En tota la publicitat i la difusió que es realitze sobre els projectes i les activitats derivats del present Conveni es farà constar expressament que estos es porten a terme en virtut de la col·laboració establida entre el Ministeri de Treball i Assumptes Socials i la Conselleria de Benestar Social de la Generalitat Valenciana, amb independència d'altres possibles col·laboracions que, si és el cas, es pogueren obtindre.
  
Deu. La duració del Conveni s'establix per a l'any 2004 i el seu corresponent exercici econòmic, atés que al mateix es referixen les dotacions pressupostàries de què cada part disposa per al seu finançament.
  
Igualment, el Conveni s'extingirà en cas d'incompliment per alguna de les parts firmants dels compromisos assumits en este. En este cas, hauran de reintegrar-se les quantitats que s'hagueren percebut i que no s'hagueren destinat als projectes i a les activitats previstes.
  
Onze. Este Conveni es troba exclòs de l'àmbit del Text Refós de la Llei de Contractes de les Administracions Públiques, Reial Decret Legislatiu 2/2000, de 16 de juny, en virtut del que establix l'article 3.1.c) de l'esmentat text legal.
  
Dotze. Atesa la naturalesa administrativa del present Conveni, les qüestions litigioses que pogueren suscitar-se en la seua execució, es resoldran davant de l'orde jurisdiccional contenciós administratiu.
  
Diligència: per a fer constar que este Conveni s'ajusta al model informat per l'Advocacia de l'Estat en el Ministeri de Treball i Assumptes Socials, amb data 7 de maig de 1999 i pel Servici Jurídic de la Conselleria de Benestar Social de la Generalitat Valenciana, amb data 10 d'agost del 2004. .
  
I, en prova de conformitat, firmen el present Conveni en dos exemplars, quedant-se'n un en poder de cada part, al lloc i en la data amunt indicats.
  
El ministre de Treball i Assumptes Socials
  
(p.d., Orde comunicada d'11 d'octubre de 2004),
  
la secretària d'estat de Servicis Socials, Famílies i Discapacitat
  
AMPARO VALCARCE GARCÍA
  
La consellera de Benestar Social,
  
ALICIA DE MIGUEL GARCÍA
  
ANNEX AL CONVENI DE COL·LABORACIÓ AMB LES COMUNITATS AUTÒNOMES
  
Aportacions de la Conselleria de Benestar Social de la Generalitat Valenciana i el Ministeri de Treball i Assumptes Socials per a la realització d'actuacions vinculades al Pla del Voluntariat 2001-2004
  
1) NOM DEL PROJECTE: Pla Estratègic del Voluntariat de la Comunitat Valenciana i Pla d'Acció 2004-2007
  
ÀMBIT TERRITORIAL: Comunitat Valenciana
  
2) NOM DEL PROJECTE: Promoció d'espais informatius
  
ÀMBIT TERRITORIAL: Comunitat Valenciana
  
3) NOM DEL PROJECTE: Campanya d'educació en valors en centres docents ?La Solidaritat en l'Aula-
  
ÀMBIT TERRITORIAL: Comunitat Valenciana
  
4) NOM DEL PROJECTE: Observatori Mediterrani del Voluntariat
  
ÀMBIT TERRITORIAL: Comunitat Valenciana
  
5) NOM DEL PROJECTE: Proporcionar servicis de suport al Voluntariat, a les institucions a través de la xarxa de centres de Voluntariat de la FSVCV
  
ÀMBIT TERRITORIAL: Comunitat Valenciana
  
6) NOM DEL PROJECTE: Oficina Europea
  
ÀMBIT TERRITORIAL:
  
7) NOM DEL PROJECTE: Convocatòria d'ajudes a projectes de voluntariat
  
ÀMBIT TERRITORIAL: Comunitat Valenciana
  
TOTAL APORTACIÓ DE LA COMUNITAT AUTÒNOMA: 313.953,01 euros.
  
TOTAL APORTACIÓ DEL MINISTERI DE TREBALL I ASSUMPTES SOCIALS: 313.953,01 euros.